WHO hefur lagt kapp á bólusetningar til að bregðast við faraldrinum . Vísir / EPA Yfir 1.200 manns eru látnir í stærsta mislingafaraldri sem afríska eyríkið Madagaskar hefur fengið að kynnast . Meira en 115.000 manns eru taldir hafa smitast . AP greinir frá . Talið er að eingöngu 58 prósent íbúa eyjunnar hafi verið bólusettir gegn sjúkdómnum , lágt hlutfall bólusetninga mun vera ein af ástæðum þess hve hratt sjúkdómurinn dreifir sér í landinu . Mikil fátækt ríkir í stórum hluta Madagaskar og eiga foreldrar því jafnan erfitt að koma sér til heilsugæslustöðva til þess að fá börn sín bólusett . „ Umfang faraldursins er því miður að verða meira og meira , “ sagði farsóttafræðingurinn Dr. Dossou Vincent Sodjinou sem staddur er í Madagaskar fyrir hönd alþjóðaheilbrigðisstofnunarinnar . Sodjinou sagði þó að útbreiðsla mislinganna væri hægari en í síðasta mánuði . Hann sagði einnig að sökum þess hve vannærður stór hluti barna eyjarinnar væri , séu þau í mun meiri hættu en ella . Samkvæmt tölfræði Alþjóðaheilbrigðisstofnunarinnar WHO hafa að mestu börn , undir fimmtán ára aldri , látist sökum mislinga síðan að faraldurinn hófst í Madagaskar í september síðastliðnum . Mislingafaraldur sem hófst í september síðastliðnum er talinn hafa kostað yfir 900 manns lífið á Madagaskar .